Eurovision Song Contest 1977

Eurovision Song Contest 1977 var den 22. utgaven av Eurovision Song Contest, EBUs årlige sangkonkurranse for organisasjonens medlemmer. Arrangementet fant sted i Storbritannia som følge av landets seier året før med Brotherhood of Man og «Save Your Kisses for Me». Konkurransen ble arrangert av BBC og avholdt lørdag 7. mai 1977 – fem uker forsinket på grunn av en streik blant BBCs kamerapersonell og teknikere. Finalen ble overført direkte fra Wembley Conference Centre i London med nyhetsoppleser Angela Rippon som programleder. 

Deltakerantallet holdt seg på 18 land, det samme antallet som året før. Sverige var tilbake etter fraværet i 1976, mens Jugoslavia besluttet å trekke seg. Først i 1981 var landet tilbake i konkurransen.  

Vinneren ble Frankrike med Marie Myriam og «L’oiseau et l’enfant», skrevet av Joe Gracy og Jean-Paul Cara. Dette var Frankrikes femte og fremdeles siste seier i Eurovision Song Contest. Vertslandet Storbritannia kom på andreplass, Irland fulgte på tredjeplass, mens Monaco og Hellas ble nummer fire og fem. Hellas' femteplass var landets beste plassering til da. Norge var representert med 18 år gamle Anita Skorgan og sangen «Casanova». Det norske bidraget ble nummer  14 av 18.

 Bakgrunn 
Etter å ha vunnet med Brotherhood of Man og «Save Your Kisses for Me» året før, var det Storbritannia som sto vertskap for konkurransen i 1977. BBC la finalen til Wembley Conference Centre, et konferansesenter som åpnet dørene bare et par måneder før den internasjonale finalen. 

Finalen var planlagt til lørdag 2. april 1977, men måneden før brøt det ut en spontanstreik blant BBCs kamerafolk og teknikere som krevde høyere lønn for produksjoner utenfor BBC-hovedkvarteret. Streiken brøt ut bare timer før den britiske finalen og førte til at den britiske finalen aldri ble filmet og sendt på tv. I stedet ble det gjort lydopptak som ble sendt på radio senere samme kveld. Streiken så lenge ut til å true den internasjonale finalen, og i begynnelsen av mars trakk BBC seg formelt som vert for arrangementet. EBU vurderte flere alternative løsninger, og en mulighet var å flytte arrangementet til Tyskland eller Nederland. Nederlandske NOS tilbød seg å ta over arrangementet, men selskapets fagorganiserte kamerafolk satte foten ned i sympati med sine britiske kollegaer. 

Etter et krisemøte i slutten av mars 1977 besluttet EBU at BBC skulle få beholde arrangementet. Omsider, 31. mars 1977, fant også partene i streiken en løsning, og finalen ble flyttet til lørdag 7. mai – fem uker etter den opprinnelige datoen. 

EBU vedtok også dette året å gjeninnføre språkregelen som var i bruk fra 1966 til 1972. Heretter måtte alle land synge på ett av sine offisielle språk. Regelen ble imidlertid innført etter at Belgia og Tyskland hadde valgt sine engelskspråklige bidrag, og de to landene fikk dispensasjon til å synge på engelsk. Språkkravet ble ikke opphevet igjen før i 1999, og nå kan deltakerlandene synge på det språket de ønsker.

 Deltakende land 
Totalt deltok 18 land, det samme antallet som året før. Jugoslavia trakk seg fra konkurransen og skulle ikke komme tilbake før i 1981. Sverige var tilbake etter boikotten året før, hovedsakelig fordi Sveriges Radio mente det nåværende Eurovision Song Contest-reglementet hadde redusert det kommersielle presset. Danmark, som hadde boikottet arrangementet siden 1967, vurderte også å delta, men besluttet til slutt å stå over nok et år. Dansk fjernsyn overførte imidlertid finalen direkte og kom tilbake for godt i 1978.

Også Tunisia vurderte å delta og sendte inn en foreløpig påmelding. Høsten 1976 ble startrekkefølgen trukket, og der ble Tunisia trukket til å opptre som nummer fire. Landet trakk seg imidlertid før den endelige påmeldingsfristen, høyst sannsynlig fordi Israel skulle delta. Bare én gang har et arabisk land deltatt i Eurovision Song Contest – Marokko i 1980, da Israel ikke deltok.

 Sendingen 
Finalen ble sendt direkte til 33 land fra konsertsalen Wembley Conference Centre. Sendingen startet med en introduksjonsfilm med bilder fra London og Skottland, Wales, Nord-Irland og England. Deretter gikk Angela Rippon, en kjent britisk nyhetsoppleser, på scenen og ønsket velkommen på engelsk og fransk. 

Rekkefølgen ble avgjort ved en loddtrekning i Genève høsten 1976. Irland åpnet konkurransen og underveis var det flere minneverdige øyeblikk. Den østerrikske gruppen Schmetterlinge hadde masker på bakhodene og kastet dollarsedler som en protest mot det de mente var plateindustriens utnyttelse av artister. Sveits stilte med alpehorn, og britenes dirigent Ronnie Hazlehurst dirigerte orkesteret iført en bowlerhatt og med en paraply som taktstokk. 

Dette året var det ingen postkortfilmer som introduserte de 18 bidragene. BBC hadde opprinnelig tenkt å bruke små filmer som viste artistene på en offisiell fest under finaleuken. Bildene skal imidlertid ha vært lite flatterende for enkelte av artistene, blant annet på grunn av høyt alkoholinntak på festen, og BBC droppet filmene. I stedet måtte produsentene vise direktebilder av et mer eller mindre interessert publikum mellom sangene. 

Bilder fra festen ble imidlertid vist i pausen, akkompagnert av klarinettisten Acker Bilk og bandet hans, Paramount Jazz Men. 

 Norges bidrag 

Norge deltok med Anita Skorgan som sang «Casanova», skrevet av trønderne Svein Strugstad og Dag Nordtømme. Skorgan hadde vunnet den norske finalen i februar, og vinnerlåten «Casanova» lå hele 15 uker på VG-lista med en fjerdeplass som høyeste notering. Det var første gang på seks år at en vinner av Melodi Grand Prix gikk inn på VG-lista. 

I et telefonintervju med NRK Radio på finaledagen uttalte Skorgan at hun var nervøs, og at hun ikke hadde fått kontakt med noen av de andre artistene. Selv tippet hun Tyskland som vinner. «Casanova» var det femte bidraget ut på scenen i London, og Carsten Klouman dirigerte det britiske orkesteret. Med på scenen hadde Skorgan koristene Gro Bergsland, Anne Lise Gjøstøl og George Keller. John Andreassen var Norges delegasjonsleder og kommenterte sendingen for NRK Fjernsynet. Erik Heyerdahl kommenterte for NRK Radio. Dette året fikk Norge 18 poeng fra de europeiske juryene, noe som ga plass 14 av 18 – delt med Portugal.

 Avstemningen 

miniatyr|Marie Myriam vant med Frankrikes bidrag.
Hvert land hadde en jury med elleve medlemmer mellom 16 og 60 år som bedømte de andre landenes sanger med poeng fra 1 til 5. Deretter summerte jurysekretæren sammen de elleve jurymedlemmenes individuelle stemmer. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Clifford Brown fra EBU. 

Hvert land hadde en representant som leste opp juryens poeng via telefon på direkten under avstemningen. Stemmene ble imidlertid ikke lest opp i stigende rekkefølge fra 1 til 12 som i dag. I stedet ble de lest opp i kronologisk rekkefølge ut fra startrekkefølgen. Dette skulle gjøre det enklere for operatørene av den mekaniske poengtavlen å holde følge, slik at de raskt og korrekt fikk oppdatert hvert lands poengsum underveis. Først 1980 begynte ordningen med å lese opp poengene fra 1 til 12. 

På forhånd var det Tysklands Silver Convention og Belgias Dream Express som var de store favorittene sammen med Hellas og britiske Lynsey De Paul og Mike Moran. Av favorittene var det bare Storbritannia som lå i teten, og Irland og Frankrike halte raskt innpå. Som året før, var Norge det siste landet til å få poeng. Etter at Finland stemte som land nummer 16, var den franske seieren klar. Dette var Frankrikes femte seier og ble det mestvinnende landet i konkurransens historie til da. Frankrike har ikke vunnet Eurovision Song Contest siden. Både den greske og franske juryen ga for mange poeng under avstemningen, og dette ble først rettet opp i etter sendingen.

I motsetning til vinnerlåtene årene før, ble «L'oiseau et l'enfant» ingen kommersiell suksess i Norge. Med unntak av 1970, da Norge ikke deltok, var dette første gang siden 1966 at en Eurovision-vinner ikke kom inn på den norske singellisten. I stedet var det sjetteplassen «Swiss Lady» som ble den største slageren i Norge. Sangen lå på VG-lista i hele 22 uker etter finalen. Også britiske «Rock Bottom» tok seg inn på VG-lista.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr. Land  Artist  Sang  Språk  Norsk oversettelse Plass Poeng01   The Swarbriggs Plus Two«It's Nice to Be in Love Again» Engelsk Det er fint å være forelsket igjen311902   Michèle Torr«Une petite française» Fransk En liten fransk jente49603   Heddy Lester«De mallemolen» Nederlandsk Karusellen123504   Schmetterlinge«Boom Boom Boomerang» Tysk –171105   Anita Skorgan«Casanova» Norsk –141806   Silver Convention«Telegram» Engelsk –85507   Anne-Marie B«Frère Jacques» Fransk Fader Jakob161708   Os Amigos«Portugal no coração» Portugisisk Portugal i mitt hjerte141809   Lynsey de Paul og Mike Moran«Rock Bottom» Engelsk Helt på bunn212110   Hellas Paskhális, Béssy, Robert og Mariánna«Máthima solféz»() Gresk Solmisasjon-leksjon59211   Ilanit«Ahava hi shir lishnayim»() Hebraisk Kjærlighet er en sang for to114912   Pepe Lienhard Band«Swiss Lady» Tysk Sveitserdame67113   Forbes«Beatles» Svensk –18214   SpaniaMicky«Enséñame a cantar» Spansk Lær meg å synge95215   «Libera» Italiensk Fri133316   Monica Aspelund«Lapponia» Finsk Lappland105017  Dream Express«A Million in One, Two, Three» Engelsk En million på én, to, tre76918   Marie Myriam«L'oiseau et l'enfant» Fransk Fuglen og barnet1136

 Tilbakevendende artister 
ArtistLandDeltok iMerknaderPatricia Maessen, Bianca Maessen og Stella Maessen (som del av Dream Express)1970Deltok for Nederland som gruppen Hearts of SoulThe Swarbriggs1975Ilanit1973Michèle Torr1966Deltok for LuxembourgFernando Tordo (som del av gruppen Os Amigos)1973Paulo de Carvalho (som del av gruppen Os Amigos)1974Beatrix Neundlinger og Günter Grosslercher (som del av Schmetterlinge)1971Som del av gruppen The Milestones

 Poengtavle 
Tavlen er ordnet etter stemmerekkefølgen i finalen. Det ble gjort flere feil underveis i avstemningen. Den greske juryen ga 4 poeng til både Østerrike og Spania, mens Frankrike ga poeng til hele tolv land: Både Hellas og Israel fikk 3 poeng fra den franske juryen, mens Østerrike og Belgia begge fikk 1 poeng. Feilene ble rettet opp etter finalen, og i tabellen under er de korrekte poengene.
DeltakerlandPoenggivende landSumPlass815125811210128124831011935816167122610812525964331117110835125231111732215518141132288855561558278171622143618141271271012128832412121212  Hellas10104446105317121663925775351036124911610105446441087162218 Spania617734377752986332227331312468275245010412684710564369710487312105671012610101241361

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.

 Antall Mottakerland12 poeng fra 6    Belgia, Frankrike, Luxembourg, Monaco, Portugal, Østerrike 4    Israel, Norge, Storbritannia, Sverige 3    Finland, Sveits, Tyskland 2    Hellas, Italia1    Nederland   Irland  Hellas  Spania

 Dirigenter 
Mens Ronnie Hazlehurst var sjefdirigent, hadde de fleste land med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigentNoel KelehanYvon RiolandHarry van HoofChristian KolonovitsCarsten KloumanRonnie HazlehurstJohnny ArtheyJose CalvarioRonnie Hazlehurst HellasGeorge HatzinassiosEldad ShrimPeter JacquesAnders Berglund SpaniaRafael IbarbiaMaurizio FabrizioOssi RunneAlyn AinsworthRaymond Donnez

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng over telefon på engelsk eller fransk. Under er talspersonene i samme rekkefølge som under avstemningen.
 Brendan Balfe
 Carole Chabrier
 Ralph Inbar
 Jenny Pippal
 Sverre Christophersen
 Armin Maiwald
 Jacques Harvey
 Ana Zanatti
 Colin Berry
  HellasNaki Agathou
 Yitzhak Shim'oni 
 Michel StockerBaumann, Peter Ramón (OGAE Switzerland)
 Sven Lindahl
 Isabel Tenaille
 Mariolina Cannuli
 Kaarina Pönniö
 An Ploegaerts
 Marc Menant

 Kommentatorer og kringkastere 
De fleste deltakerlandene hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1977:
LandKringkasterKanalKommentatorKilde BelgiaBRTTV1Nederlandsk: Luc AppermontAdriaens, Manu & Loeckx-Van Cauwenberge, Joken. Blijven kiken!. Lannoo, Belgium. 2003 Radio 1Nederlandsk: UkjentRTBRTB1Fransk: Patrick Duhamel FinlandYleTV1Matti PaalosmaaRinnakkaisohjelma FrankrikeTF1Georges de Caunes HellasERTERTMako Georgiadou IrlandRTÉRTÉMike MurphyRTÉ RadioLiam Devally IsraelIBAIsraelsk fjernsynIngen kommentator ItaliaRaiRete 1Silvio NotoRai Radio 1 LuxembourgCLTRTL Télé-LuxembourgJacques Navadic MonacoTélé Monte-CarloBrukte Frankrikes kommentator NederlandNOSNederland 2Ati Dijckmeester NorgeNRKNRK FjernsynetJohn AndreassenNRK RadioErik Heyerdahl, sendt i opptak fra 22.20 PortugalRTPI ProgramaJosé Côrte Real SpaniaTVETVE 1Miguel de los Santos StorbritanniaBBCBBC1Pete MurrayBBC Radio 1, BBC Radio 2Terry Wogan SveitsSRG SSRTV DRSTysk: Theodor HallerTSRFransk: Georges HardyRSR 2Fransk: Robert BurnierTSIItaliensk: Giovanni BertiniRSI 2Italiensk: Ukjent SverigeSRTV1Ulf ElfvingSR P3Ursula Richter og Åke Strömmer TysklandARDDeutsches FernsehenWerner Veigel ØsterrikeORFFS1Ernst Grissemann

 Kommentatorer og sendinger i ikke-deltakende land 
Ifølge arrangørene ble sendingen overført til 33 land, blant andre land via Intervision. Under er en liste med kjente og bekreftede sendinger i ikke-deltakende land.
LandKringkasterKanalKommentatorKilde DanmarkDanmarks RadioDR TVClaus Toksvig IslandRÚVSjónvarpiðUkjent, sendt i opptak 20. mai JugoslaviaJRTTVB2Milovan IlićTVL1Tomaž TerčekTVZ 1Oliver Mlakar TyrkiaTRTTRT Ankara TelevizyonuBülend Özveren UngarnMTVMTV2Ukjent, sendt i opptak 19. november 1977

Referanser

Kategori:Eurovision Song Contest
Kategori:Musikk i 1977
Kategori:1977 i England